

LĒMUMS

Ādažos, Ādažu novadā

2024. gada 5. septembrī **Nr. 353**

**Par** **Ādažu novada pašvaldības aģentūras “Carnikavas komunālserviss” direktora amata izpildi**

Saskaņā ar Publisko aģentūru likuma 21. panta ceturto daļu, pašvaldības aģentūras direktoru apstiprina pašvaldības dome uz pieciem gadiem.

Pamatojoties uz 2022. gada 21. janvāra darba līgumu Nr. ĀNP/4-1-2/22/2, darba tiesiskās attiecības ar Ādažu novada pašvaldības aģentūras “Carnikavas komunālserviss” (turpmāk – CKS) direktoru Gunāru DZENI izbeidzas 2024. gada 7. septembrī.

Publisko aģentūru likuma 21. panta trešajā daļā noteikts, ka uz pašvaldības aģentūras direktora amatu izsludina atklātu konkursu pašvaldības administratīvās teritorijas laikrakstā un pašvaldības tīmekļvietnē.

Līdz CKS direktora amata atlases konkursa noslēgumam un apstiprināšanai amatā, CKS direktora pienākumus pilda norīkots vai nolīgts darbinieks. Pašvaldības ieskatā CKS darbības nepārtrauktības nodrošināšanai ir lietderīgi par CKS direktora pienākuma izpildītāju iecelt CKS direktora 2.vietnieku Lauri BERNĀNU līdz CKS direktora apstiprināšanas amatā dienai.

Pamatojoties uz Publisko aģentūru likuma 21. panta pirmo daļu, Pašvaldību likuma 10. panta pirmās daļas 10. punktu un pašvaldības 2023. gada 14. jūnija saistošo noteikumu Nr. 18/2023 “Ādažu novada pašvaldības nolikums” 27.15. punktu, Ādažu novada pašvaldības dome

**NOLEMJ:**

Iecelt Lauri BERNĀNU par Ādažu novada pašvaldības aģentūras “Carnikavas komunālserviss” direktora amata pienākumu izpildītāju no 2024. gada 9. septembra līdz aģentūras direktora apstiprināšanai amatā.

Pašvaldības domes priekšsēdētāja K. Miķelsone

ŠIS DOKUMENTS IR ELEKTRONISKI PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU